Ασκησιογενές άσθμα σε εφήβους αθλητές διαφόρων αθλημάτων
Creators: name: Καραντώνας, Μιχαήλ Ιωάννη
Publisher: name: Aristotle University of Thessaloniki
Year: 2007
Subjects: Ασθμα
Καλαθοσφαίριση
Ποδόσφαιρο
Υδατοσφαίριση
Ασκηση
Ασκησιογενές
Exercise
Asthma
Soccer
Basketball
Waterpolo
Exercise induced asthma

description: Ασκησιογενές άσθμα (Α.Α.) ορίζεται ως η παροδική και αναστρέψιμη υπεραντιδραστικότητα των αεροφόρων οδών σε υψηλής έντασης άσκηση. To Α.Α. εμφανίζεται μετά από έντονη άσκηση 5-8 λεπτά και εκδηλώνεται με αιφνίδια εμφάνιση επεισοδίων εκπνευστικής δύσπνοιας, δυσανάλογη με τη δραστηριότητα, ξηρό ερεθιστικό βήχα, συριγμό, πόνο στο στήθος ή στο στομάχι που οφείλονται σε στένωση των αεροφόρων οδών και σε οίδημα του βρογχικού βλεννογόνου. Η συχνότητα του Α.Α στα παιδιά ανέρχεται σε 12-15% και στους αθλητές σε 4-10%. Σκοπός της έρευνας ήταν η ανίχνευση της εμφάνισης (Α.Α.) κατά τη διάρκεια δρομικής δοκιμασίας και αγωνιστικών συνθηκών σε νεαρούς αθλητές τριών διαφορετικών αθλημάτων (Ποδοσφαίρου, καλαθοσφαίρισης, Υδατοσφαίρισης). Τα αθλήματα αυτά επιλέχθηκαν διότι παρουσιάζουν τις ίδιες εντάσεις κατά την διάρκεια του αγώνα, λαβαίνουν χώρα όμως σε διαφορετικό περιβάλλον, δηλαδή ανοιχτό γήπεδο, κλειστό γήπεδο και υγρό περιβάλλον αντίστοιχα. Οι διεθνείς και ελληνικές μελέτες, όσο είναι γνωστό, αφορούν ποικιλία αθλημάτων, όχι όμως σύγκριση αυτών των αθλημάτων και ειδικά της υδατοσφαίρισης. Στη μελέτη πήραν μέρος 90 αγόρια ηλικίας 14 -18 ετών ισάριθμα μοιρασμένα στα ανωτέρω τρία αθλήματα. Η ελάχιστη προπονητική εμπειρία των αθλητών ανερχόταν σε τουλάχιστον δύο έτη. Μετά τη συμπλήρωση ερωτηματολογίου από τους γονείς των παιδιών που αφορούσε το κληρονομικό και ατομικό ιστορικό των παιδιών ως προς την ύπαρξη αλλεργικών καταστάσεων, βρογχικού άσθματος ή άλλων παθήσεων του αναπνευστικού συστήματος τα παιδιά υποβλήθηκαν α) σε κλινική εξέταση και καρδιολογικό έλεγχο (ΗΚΓ) για τον αποκλεισμό οποιουδήποτε άλλου οργανικού νοσήματος β) στην εφαρμογή 6 λεπτου δρομικού τεστ (δοκιμασία άσκησης) και μέτρηση με μικροσπιρόμετρο της FEV1 ( Forced Expiratory Volume in 1sec,μέγιστος εκπνεόμενος όγκος αέρα σε 1sec)στα 2, 5, 10, 15 και 30 λεπτά μετά την άσκηση. Ως Α.Α. χαρακτηρίσθηκε η πτώση FEV1&gt;10% μίας των μετρήσεων, σε σχέση με την αρχική μέτρηση. Οι αθλητές που εμφάνισαν πτώση της FEV1&gt;10% υποβλήθηκαν σε σπιρομέτρηση και μέτρηση FEV1 κατά τη διάρκεια των αγώνων και των τριών αθλημάτων. Μετά την εφαρμογή της δρομικής δοκιμασίας, προέκυψε βρογχική υπεραντιδραστικότητα στην άσκηση με πτώση της FEV1 &gt; 10% σε 22 από τα 90 παιδιά που ελέγχθηκαν (24%). Σε σχέση με το ιστορικό εμφανίσθηκε α) σε 6 από τα 9 (66%) παιδιά με ιστορικό άσθματος β) 12 από τα 30 (40%) παιδιά με ιστορικό αλλεργίας, και γ) 4 από τα 51 (8%)παιδιά χωρίς προηγούμενο ιστορικό άσθματος ή αλλεργίας.. Αναλυτικά για κάθε ομάδα, πτώση της FEV1&gt;10% παρουσίασαν: α) τα 9 από τα 30 παιδιά της ομάδας ποδοσφαίρου, β) 8 από τα 30 παιδιά της ομάδας καλαθοσφαίρισης και γ) 5 από τα 30 παιδιά της ομάδας υδατοσφαίρισης. Από την ανάλυση διακύμανσης για τον αναπνευστικό δείκτη FEV1 στη δρομική δοκιμασία φάνηκε ότι δεν υπάρχουν στατιστικά σημαντικές διαφορές μεταξύ των τριών ομάδων (p &gt; .05). Από την ανάλυση Χ2 φάνηκε ότι το είδος του αθλήματος δε συνδέεται με το ποσοστό εμφάνισης Α.Α. στο δρομικό τεστ. Τα αποτελέσματα της ανάλυσης των δεδομένων για τα 22 παιδιά που εξετάστηκαν στη διάρκεια των αγωνιστικών συνθηκών για κάθε ομάδα χωριστά έδειξαν πτώση της FEV1&gt;10% σε α) 5 από τα 9 (55,5%) παιδιά της ομάδας ποδοσφαίρου β) 4 από τα 8 (50%) παιδιά της ομάδας καλαθοσφαίρισης και γ) κανένα από τα 5 παιδιά της ομάδας υδατοσφαίρισης. Από την ανάλυση διακύμανσης για τον αναπνευστικό δείκτη FEV1 φάνηκε ότι υπάρχουν στατιστικά σημαντικές μεταξύ των τριών ομάδων (F 2, 19 = 3.77, p = 0.042). Post hoc ανάλυση με το κριτήριο του LSD φανέρωσε ότι η ομάδα της υδατοσφαίρισης εμφάνισε χαμηλότερο ποσοστό πτώσης FEV1 &gt; 10% τόσο σε σχέση με την ομάδα του ποδοσφαίρου όσο και με την ομάδα της καλαθοσφαίρισης. Από την ανάλυση Χ2 φάνηκε ότι το είδος του αθλήματος συνδέεται με το ποσοστό των ατόμων που εμφάνισαν Α.Α. κατά την διάρκεια των αγωνιστικών συνθηκών. (Likelihood Ratio = 6.31, p=0.043). Συμπεραίνεται ότι μετά την εφαρμογή της δρομικής δοκιμασίας παρατηρήθηκε βρογχική υπεραντιδραστικότητα στην άσκηση σε παιδιά α) με ιστορικό άσθματος, β) με ιστορικό αλλεργίας, και γ) χωρίς προηγούμενο ιστορικό άσθματος ή αλλεργίας. Οι αγωνιστικές συνθήκες του ποδοσφαίρου και της καλαθοσφαίρισης προκαλούν Α.Α. στους αθλητές σε συχνότητα όμως πολύ μικρότερη από τη δρομική δοκιμασία (55%-50% αντίστοιχα). Η υδατοσφαίριση εμφανίζεται απόλυτα ασφαλής ακόμα και σε παιδιά με ιστορικό άσθματος ή αλλεργίας. Παιδιά με ελεύθερο ή όχι ιστορικό, μπορεί να εμφανίζουν Α.Α. και στη δρομική και στην αγωνιστική δοκιμασία. Το ποδόσφαιρο και η καλαθοσφαίριση είναι αθλητικές δραστηριότητες με κυρίως αερόβιες επιβαρύνσεις που εναλλάσσονται από ερεθίσματα υψηλής έως μέγιστης έντασης, μικρής ωστόσο διάρκειας ώστε να μην προκαλούνται έντονα συμπτώματα άσθματος σε ασκούμενους που πάσχουν από Α.Α. Η υδατοσφαίριση χαρακτηρίζεται επίσης από υπομέγιστες ή μέγιστες εντάσεις, ωστόσο εμφανίζεται ως η περισσότερο ανεκτή και ασφαλής αθλητική δραστηριότητα, σε σύγκριση με το ποδόσφαιρο και την καλαθοσφαίριση. Προτείνεται η εφαρμογή παρεμβατικά τροποποιημένων προπονητικά προγραμμάτων για να διαπιστωθεί με ποιες προπονητικές παρεμβάσεις προλαμβάνεται η έκλυση του άσθματος αλλά και σε επιμονή του Α.Α να κατευθύνεται ο αθλητής σε αλλαγή αθλήματος.
description: Exercise induced asthma (E.I.A.) is the temporary and reversible hyper reactivity of the airways during high intensity exercise. E.I.A. develops after a 5 to 8 minute of intensive exercise and appears as an abrupt episode of expiratory dyspnea accompanied by dry irritable coughing, wheezing and chest or stomach pain due to narrowing of the airways and to bronchial edema. The incidence of E.I.A. ranges 12 to 15% in kids and 4 to 10% in athletes. The purpose of our study was the identification of exercise induced asthma in young athletes of three different sports (soccer, basket-ball, water polo) during both in free running test as well as in competition. These sports have been chosen because they are characterized by the same strain during the game and at the same time they are taking place in different environmental conditions (open field, indoor field and humid environment respectively). All known international and Greek studies have been made on various sports but none of them focused on the comparison between different sports and especially water polo. Ninety boys aged 14 to 18 years, equally grouped in the aforementioned three different sports, participated in the study. A minimum of two years training experience was prerequisite for all the athletes. The parents of the young athletes were asked to complete a questionnaire about the presence of allergy, bronchial asthma or other respiratory disease in their children. All athletes underwent a) physical and cardiologic examination to disclose any other disease b) a six minute free running test and measurement of forced expiratory volume in 1sec (FEV1) with a microspirometer in 2, 5, 10, 15 and 30 minutes after the exercise. Fall of FEV1 greater than 10% was considered as E.I.A. The athletes who developed decline in FEV1 greater than 10% underwent spirometry and measurement of FEV1 during the game. After free running test, bronchial hyper reactivity was revealed a) in 6 of the 9 (66%) kids with known history of bronchial asthma, b) in 12 of the 30 (40%) with an allergy history and c) in 4 of the 51 kids (8%) without any history of asthma or allergy. Exercise induced hyper reactivity with decline in FEV1 greater than 10% was revealed in 22 of the 90 kids (24%). More specifically decline in FEV1 greater than 10% was measured in a) 9 of the 30 kids of the soccer teams b) in 8 of the 30 basket ball players and c) in 5 of the 30 kids of the water polo teams. Analysis of variance of the respiratory variable FEV1 did not reveal any significant difference between the three groups (p&gt;0.05). Chi square test revealed that the kind of sport did not influence the percentage of exercise induced asthma in free running test. Analysis of the results of the 22 young athletes who were examined during competition showed that decline in FEV1 greater than 10% was revealed a) in 5 of the 9 kids (55.5%) of the soccer teams, b) in 4 of the 8 basket ball players (50%) and c) in none of the 5 kids of the water polo teams. Analysis of variance of the respiratory variable FEV1 revealed a significant difference between the three groups (F2, 19 = 3.77, p=0.042). Post hoc analysis (LSD criterion) revealed that the water polo group had the lower percentage of decline in FEV1 &gt; 10% in comparison with the soccer and basket ball teams. Chi square test revealed that the kind of sport influenced the likelihood of developing exercise induced asthma (Likelihood Ratio = 6.31, p=0.043). From our results it is concluded that competitive conditions in soccer and basket ball can provoke in young athletes the development of exercise induced asthma but in far lower incidence in comparison with free running test. It looks that water polo is absolutely safe even for kids with a known history of allergy or bronchial asthma. In conclusion, kids with or without history, may develop exercise induced asthma in both free running test and competitive conditions. After free running test bronchial hyper reactivity was noticed in kids a) with an asthma history b) with allergy history but also c) in kids without any allergy or asthma history. Soccer and basket ball are mainly aerobic sports characterized by alternating stimuli of medium to high intensity. However these stimuli are of low duration and consequently did not provoke severe asthmatic symptoms in the athletes suffering from exercise induced asthma. Water polo, in comparison to soccer and basket ball, despite the fact that it is also characterized by medium to high intensity activities it consists the most safe and well tolerated activity. The implementation of modified training programs is recommended in order to identify by which training programm the appearance of E.I.A. is prevented. In case of persistence of E.I.A. the selection of a different sport is recommended.